Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Politisko partiju likumā**

(Nr.910/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi**  **(1)** | **Ministru kabineta atzinums** | **Komisijas atzinums** |
|  | Izdarīt Politisko partiju likumā (Latvijas Republikas Saeimas un Ministru Kabineta Ziņotājs, 2006, 15.nr.) šādus grozījumus: |  |  |  |  |
| **17.pants. Partiju reģistra atklātums**  (1) Ikvienam ir tiesības iepazīties ar partiju reģistra ierakstiem un partiju reģistra iestādei iesniegtajiem dokumentiem.  (2) Ikvienam pēc attiecīga rakstveida pieprasījuma iesniegšanas un valsts nodevas samaksas ir tiesības saņemt izziņu no partiju reģistra, kā arī partiju reģistra lietā esoša dokumenta izrakstu vai kopiju (tajā skaitā iesniegtās ziņas par partijas dibinātājiem). Pēc saņēmēja pieprasījuma izraksta vai kopijas pareizība apliecināma ar partiju reģistra iestādes amatpersonas parakstu un zīmogu, norādot izsniegšanas datumu.  (3) Pēc saņēmēja pieprasījuma partiju reģistra iestādes amatpersona izsniedz izziņu par to, ka partiju reģistra ierakstā nav izdarīti grozījumi, vai par to, ka partiju reģistrā nav izdarīts noteikts ieraksts. | 1. 17. pantā:  papildināt pirmo daļu pēc vārdiem "Ikvienam ir tiesības" ar vārdiem "par maksu";  aizstāt otrajā daļā vārdus "un valsts nodevas samaksas ir tiesības" ar vārdiem "ir tiesības par maksu". | **1** | **Juridiskais birojs**  Izslēgt likumprojekta 1.panta pirmo daļu (par likuma 17. panta pirmās daļas papildināšanu pēc vārdiem „Ikvienam ir tiesības” ar vārdiem „par maksu.”) |  |  |
| **23.pants. Valsts nodeva**  (1) Par ieraksta izdarīšanu partiju reģistrā maksājama valsts nodeva, kuras apmēru un samaksas kārtību nosaka Ministru kabinets.  (2) Par partiju reģistra izraksta un reģistra lietā esoša dokumenta izraksta vai kopijas izsniegšanu, kā arī par izziņas izsniegšanu maksājama valsts nodeva partiju reģistra iestādes darbību regulējošajos normatīvajos aktos noteiktajā apmērā un kārtībā.  (3) Valsts nodeva par ieraksta izdarīšanu partiju reģistrā, par reģistra lietā esoša dokumenta izraksta vai kopijas izsniegšanu, kā arī par izziņas izsniegšanu nedrīkst pārsniegt administratīvos izdevumus, kas saistīti ar lēmuma pieņemšanu par reģistrāciju un attiecīgā ieraksta izdarīšanu, kā arī ar dokumentu vai informācijas meklēšanu, apstrādi un pavairošanu saistītos izdevumus. | 2.  23.pantā:  izslēgt otro daļu;  izteikt trešo daļu šādā redakcijā:  "(3) Valsts nodeva par ieraksta izdarīšanu partiju reģistrā nedrīkst pārsniegt administratīvos izdevumus, kas saistīti ar lēmuma pieņemšanu par reģistrāciju un attiecīgā ieraksta izdarīšanu." |  |  |  |  |
|  | Likums stājas spēkā 2014.gada 1.janvārī. |  |  |  |  |